钦定古今图书集成/明伦汇编/氏族典/第190卷 > 萧𫖮
## 钦定古今图书集成/明伦汇编/氏族典/第190卷 > 萧𫖮

按《尚友录》：𫖮字子庄，浦城人。天资朴实，少孤，事母以
孝闻。及母丧，庐墓三年，日夕号慕。与李郁、陈彦、罗从
彦同受业杨时之门，尝答范某书云：“士之所志，舍仁
义何为哉？唯仁必欲熟，义必欲精。仁熟则造次颠沛
有所不违，义精则利用安身而德崇矣。”晚以累举得
官，为清流县主簿，终岁而归，徜徉闾里。朱松尝师事
之。